Álmosd Község Önkormányzata Képviselő-testületének

**29/2017. (XII. 19.)**

**ÖNKORMÁNYZATI RENDELETE**

 **a talajterhelési díjról**

Álmosd Község Önkormányzatának képviselő-testülete a környezetterhelési díjról szóló 2003. évi LXXXIX. törvény 26.§ (4) bekezdésében, a 21/A.§ (2) bekezdésében, valamint a környezet védelmének általános szabályairól szóló 1995. évi LIII. törvény 58.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 11. pontjában meghatározott feladatkörében eljárva a talajterhelési díjról a következőket rendeli el:

**1.§**

(1) A rendelet területi hatálya Álmosd Község közigazgatási területére terjed ki.

(2) A rendelet személyi hatálya a környezetterhelési díjról szóló 2003. évi LXXXIX. törvény (a továbbiakban: Ktd.) 11. §-ában meghatározott kibocsátókra terjed ki.

(3) Talajterhelési díjfizetési kötelezettség terheli a Ktd. 11.§. (1) bekezdése szerinti kibocsátókat.

(4) Nem terheli díjfizetési kötelezettség a Ktd. 11.§. (2) bekezdése szerinti kibocsátót.

**2.§**

(1) A talajterhelési díj mértékét és számításának szabályait a Ktd. 12.§. (1)-(4) bekezdésben foglaltak szerint kell alkalmazni.

(2) A talajterhelési díjjal kapcsolatos adóztatási feladatokat Álmosd Község Önkormányzatának Jegyzője, mint önkormányzati adóhatóság látja el.

(3) Az önkormányzati adóhatóság a talajterhelési díjjal kapcsolatos adóztatási feladatok során – a Ktd.-ben nem szabályozott esetekben – az adózás rendjéről szóló 2003. évi XCII. törvény rendelkezéseit alkalmazza.

(4) A talajterhelési díjat a környezethasználónak kell megállapítania, bevallani és megfizetni e rendelet 1. mellékletében meghatározott formanyomtatványon a tárgyévet követő év március 31-ig.

(5) A talajterhelési díj 2017. évi megállapításához a kibocsátónak első ízben az önkormányzati adóhatóság által rendszeresített formanyomtatványon 2018. március 31. napjáig kell bevallást tennie.

(6) A talajterhelési díj a közüzemi víz- és csatornaszolgáltató által szolgáltatott adatok és a kibocsátó által tett bevallás egyeztetésével kerül megállapításra.

(7) A talajterhelési díj fizetésére kötelezett, valamint a mentességben és kedvezményben részesülő kibocsátókról az önkormányzati adóhatóság számítógépes nyilvántartást vezet

a.) a kibocsátók beazonosítására szolgáló adatokról,

b.) a fizetendő díj összegéről,

c.) a befizetésekről.

(8) A talajterhelési díjat a kibocsátónak a bevallás benyújtásával egyidejűleg kell megfizetnie Álmosd Község Önkormányzata 60600084-00272717 számú talajterhelési díj beszedési számlája javára.

(9) A vízmennyiség mérővel nem rendelkező kibocsátó esetében:

a) 30 l/fő/nap átalány-vízmennyiség képezi a talajterhelési díj alapját,

b.) közkifolyók 150 m-es körzetében lakó kibocsátó esetén is 30 liter/fő/nap ez a mennyiség.

**3.§**

(1) A vízi-közmű szolgáltató a kibocsátók azonosításához szükséges adatokról, valamint a Ktd. 12. § (2) bekezdésében meghatározottakról a tárgyévet követő év február 15. napjáig adatot szolgáltat az önkormányzati adóhatóság részére:

1. kibocsátó nevéről, születési ideje, anyja neve, lakcíme és a fogyasztási hely megjelölésével,
2. kibocsátó tárgyévi vízfogyasztásáról, korrigálva az ivóvíz vezeték meghibásodása következtében elszivárgott vízmennyiséggel,
3. közcsatornára történő tárgyévi rákötések időpontjáról és a rákötésig történt tárgyévi vízfogyasztásról,

      d.   talajterhelési díj hatálya alá kerülő kibocsátók és a talajterhelési díjfizetéssel érintett fogyasztási helyek kibocsátójának változásáról.

(2) A kibocsátókról a szolgáltató által közölt személyes adatokat az önkormányzati adóhatóság a kibocsátó azonosítására, bevallás ellenőrzésére, a talajterhelési díjjal összefüggésben vezetett nyilvántartás céljára használhatja fel.

(3) Az önkormányzati adóhatóság ellenőrizheti a környezethasználók által benyújtott bevallások valódiságát. Az ellenőrzések során először a közszolgáltató által rendelkezésre bocsátott adatokat veti össze a környezethasználók bevallásával.

(4) Az adóhatóság ellenőrizheti azt, hogy a környezethasználók eleget tettek-e bevallási, díj megállapítási és díjfizetési kötelezettségüknek.

**4.§**

(1) A talajterhelési díj fizetésére kötelezett magánszemély kibocsátó kérelmére – különös méltánylást érdemlő esetben – a talajterhelési díj megfizetésére 20 % kedvezmény állapítható meg az alábbi feltételek fennállásakor:

a) családban élő esetén az egy főre jutó havi nettó jövedelem nem haladja meg az öregségi nyugdíj mindenkori legkisebb összegét (a továbbiakban: nyugdíjminimum);

b) egyedülálló esetén a havi nettó jövedelem nem haladja meg a nyugdíjminimum 150 %-át.

(2) Különös méltánylást érdemlő esetnek minősül: fogyatékosság, tartós betegség, haláleset, munkanélküliség, elemi kár megléte, bekövetkezése.

(3) 50 % kedvezményben részesül az a talajterhelési díj fizetésére kötelezett magánszemély kibocsátó, aki a rendelkezésre álló csatornahálózatra igazoltan csak házi átemelő kiépítése után tud rácsatlakozni.

(4) Mentes a talajterhelési díj fizetése alól az a kibocsátó, akinek az ingatlanán a méréssel igazolt vízfogyasztása az évi 12m3 mennyiséget nem éri el.

(5) Abban az esetben, ha a magánszemély kibocsátó egyidejűleg több kedvezményre, mentességre is jogosult, a számára legkedvezőbb feltételt kell alkalmazni.

**5. §.**

(1) A talajterhelési díj alapját  csökkenteni kell  azzal a  számlákkal igazolt mennyiséggel,  amelyet a kibocsátó szennyvíztárolójából olyan arra feljogosított szervezettel szállíttat el, amely a folyékony hulladék jogszabályi előírások szerinti elhelyezését igazolja.

(2) Az ivóvízvezeték meghibásodása esetén elszivárgott vízmennyiséggel akkor lehet csökkenteni a talajterhelési díj mértékét, ha a környezethasználó a meghibásodás tényét bejelentette a közmű szolgáltató cégnek és a meghibásodás elhárítását, valamint az elfolyt vízmennyiséget a szolgáltató által kiállított dokumentummal megfelelően igazolni tudja.

**6.§**

(1) Az Önkormányzat környezetvédelmi alapot hoz létre.

(2) A környezetvédelmi alapot környezetvédelmi célokra kell felhasználni. A talajterhelési díjból származó bevétel szabályos felhasználásának minősül különösen:

a) a csapadékvíz elvezetésének biztosítása,

b) a belvízvédelmi feladatok ellátása,

c) a környezet védelmét megalapozó tanulmányok, tervek készítése,

d) a környezettudatos szemlélet szélesítése, elmélyítése,

e) a környezeti károk megelőzése, mérséklése és felszámolása,

f) természeti és az épített környezeti értékek megőrzése, átörökítése,

g) a kulturált környezet megteremtését és fenntartását célzó intézkedések támogatása.

(3) A Képviselő-testületnek évente rendelkeznie kell a környezetvédelmi alap

a) tervezett felhasználásáról - a költségvetési rendelet megalkotásakor,

b) a tényleges felhasználásról - a zárszámadás elfogadásával egyidejűleg.

**7.§**

(1) A rendelet 2018. február 1-jén lép hatályba.

(2) Az e rendeletben nem szabályozott kérdésekben a környezetterhelési díjról szóló 2003. évi LXXXIX. törvény talajterhelési díjra vonatozó rendelkezéseit és az adózás rendjéről szóló 2003. évi XCII. törvény rendelkezéseit kell alkalmazni.

(3) A rendelet kihirdetéséről a jegyző a helyben szokásos módon gondoskodik.

Álmosd, 2017. december 18.

**Markocsány Tamásné dr. Medve Erzsébet**

 alpolgármester jegyző

|  |
| --- |
| *Kihirdetési rendelkezés:* *A rendeletet kihirdettem:**Álmosd, 2017. 12. 19.* *dr. Medve Erzsébet* *jegyző* |

1. **sz. melléklet a 29/2017. (XII. 19.) sz. önkormányzati rendelethez**

***B E V A L L Á S***

**a helyi vízgazdálkodási hatósági jogkörbe tartozó szennyvízelhelyezéshez**

**kapcsolódó talajterhelési díjhoz**

I. A díjfizetéssel érintett ingatlan:

Címe:                    4285 Álmosd, ………………….……..............………………. szám

Helyrajzi száma:   ………………….......

II. A díjfizető ( kibocsátó ):

Neve: ……………………………………………………………………………………………

Születési helye: ………………………………… ideje: ………….. év ………. hó …….. nap

Anyja neve: ……………………………………………………………

Adóazonosító jele: …………………………………………………….

Adószáma: ……………………….........................................................

Lakóhelye:…………………………………………………………………....…………………

Levelezési címe:……………………………………………………………….………………..

Telefonszáma: …………………….…………..  e-mail címe: …………………….……........

III. Az ingatlan tulajdonosa:

( Akkor kell kitölteni, ha nem azonos a díjfizetővel )

Neve (cégneve): ……………………………………………………………………………….

Születési helye: ………………………………… ideje: ………….. év ………. hó …….. nap

Anyja neve: ……………………………………………………………

Levelezési címe: ………………………………………………………………………………

IV. A díjfizetéssel kapcsolatos adatok:

1. A tárgyévben felhasznált (vízmérő alapján mért) vízmennyiség          ....................  m3

(Ha vízmérő nem áll rendelkezésre, akkor az önkormányzat rendelete szerinti átalány-vízmennyiséget kell beírni!)

2. Külön jogszabály alapján a locsolásra felhasznált vízmennyiség:        ....................  m3

3. Szennyvízszállításra feljogosított szervezet által igazoltan elszállított szennyvíz mennyisége: ...................  m3

4. A talajterhelési díj alapja (1. sor csökkentve a  2-3. sor összegével): ...................... m3

5. A talajterhelési díj egységmértéke:                                               1200Ft/m3

6. Területérzékenységi szorzó:                                                           1,5

7. Számított és fizetendő talajterhelési díj ( 4. sor x 5. sor x 6. sor) .............................Ft

Felelősségem tudatában kijelentem, hogy a bevallásban közölt adatok a valóságnak megfelelnek.

…………………………………, ………… év …………. hó ………… nap

                                                                                               \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                     az adózó vagy képviselője (meghatalmazottja)